b'\n_START_ARTICLE_\nPasaules oke\xc4\x81ns\n_START_PARAGRAPH_\nPasaules oke\xc4\x81ns ir termins, ar ko apz\xc4\xabm\xc4\x93 visu Zemes oke\xc4\x81nu kopumu. Visi pasaules oke\xc4\x81ni sav\xc4\x81 starp\xc4\x81 ir labi savienoti un veido vienu vienotu, milz\xc4\xabgu \xc5\xabdenstilpi. Rezult\xc4\x81t\xc4\x81 no jebkura Pasaules oke\xc4\x81na piekrastes punkta pa \xc5\xabdens ce\xc4\xbcu var sasniegt jebkuru citu piekrastes punktu. Pasaules oke\xc4\x81ns ir main\xc4\xabgs \xe2\x80\x94 Zemes v\xc4\x93stures gait\xc4\x81 kontinentu dreifa rezult\xc4\x81t\xc4\x81 Pasaules oke\xc4\x81na un kontinentu forma un izvietojums ir past\xc4\x81v\xc4\xabgi main\xc4\xabjies un turpina main\xc4\xabties._NEWLINE_Terminu 20. gadsimta s\xc4\x81kum\xc4\x81 ieviesa krievu okeanogr\xc4\x81fs J\xc5\xablijs \xc5\xa0oka\xc4\xbcskis.\n_START_SECTION_\nRaksturojo\xc5\xa1ie lielumi\n_START_PARAGRAPH_\nPasaules oke\xc4\x81ns aiz\xc5\x86em 70,8% no Zemes virsmas plat\xc4\xabbas, t\xc4\x81 plat\xc4\xabba ir 361 miljons km\xc2\xb2. Tam pretstat\xc4\x81 sauszemes plat\xc4\xabba ir 149 miljoni km\xc2\xb2._NEWLINE_Par sp\xc4\xabti lielajai plat\xc4\xabbai Pasaules oke\xc4\x81ns veido tikai 0,24% no Zemes masas.'